Ses jong verdagtes het Maandag in die hof verskyn in verband met ŉ aanval op ŉ plaas en verskeie inbrake in die Stilbaai-omgewing in die Wes-Kaap.
Die verdagtes het op die vlug geslaan en die egpaar het dadelik die polisie ontbied. Die egpaar is nie in die voorval beseer nie.
“Die ondersoekspan het die omgewing en ons plaaslike misdaadrekordsentrum gefynkam vir leidrade en alles in hul vermoë gedoen om die aanvallers op te spoor,” het Pojie gesê. Die ses verdagtes is deur die loop van Vrydagnag en Saterdagoggend in die beboste gebied van Blombos in hegtenis geneem.
Een van die polisiebeamptes is in die proses met ŉ koeëltjie van ŉ windbuks geskiet, maar dit het sy polisiewapen getref en die beampte is nie ernstig beseer nie.
Vat daai 13 tot 18-jariges en gee hulle elkeen ‘n afgedankste loesing wat hulle nooit ooit sal vergeet nie. Ja, ek weet jy mag nie meer aan die bloedjies slaan nie, maar as hulle misdadig wil wees op daardie ouderdomme, en twee van hulle nog bowendien meisies, verdien hulle dit. En daarna sit jy hulle in ‘n verbeteringskool – die soort waar hulle verkieslik moet werk vir hul kos en klere en as hulle ongehoorsaam is, hulle nóg ‘n loesing op die lyf loop.